Votuesit myslimano-amerikanë në kuvendin republikan
Pavarësisht komenteve të zotit Trump mbi ndalimin e myslimanëve, një grup i tyre që e mbështesin atë po merr pjesë në kuvendin republikan
Kandidati republikan për president, Donald Trump në të kaluarën ka bërë komente të ashpra ndaj mylimanëve, megjithatë ai ka mbështetje nga grupe votuesish myslimanë. Ata thonë se Trump po zbulon disa të vërteta të vështira mbi emigracionin dhe terrorizmin dhe po flet për komunitetin e tyre në një mënyrë që askush tjetër nuk mund ta bëjë. Korrespondentja e Zërit të Amerikës, Katherine Gypson në Kuvendin Republikan shpjegon se si vota e myslimano-amerikanëve mund ta ndihmojë ose dëmtojë kandidaturën e zotit Trump. Një moment i papritur në këtë kuvend Republikan: një mysliman amerikan duke dhënë mbështetjen e tij për kandidatin Donald Trump natën e emërimit të tij. thotë Sajid Tarar, mbështetës i zotit Trump. Sajid Tarar, në orët para fjalimit të tij në konventë foli me gazetarët duke u thënë atyre se votuesit myslimano-amerikanë vërtet janë të hapur ndaj propozimeve të debatueshme të zotit Trump. Ideja e zotit Trump për pezullimin e emigracionit ka nxitur zotin Tarar dhe të tjerët në grupin Myslimanët për Trumpin që të mbështesin kandidaturën e tij. Në Uashington, disa ditë para kuvendit, këta votues i thanë Zërit të Amerikës se përse e mbështesin zotin Trump. thotë Tajid Farar. thotë Rabia Kazan. Rabia Kazan është rritur në një familje konservatore myslimane në Turqi dhe më pas ajo imigroi në Amerikë. Ajo mbështet kritikat e zotit Trump ndaj kundërshtarit të tij demokrat. Por çështja kryesore është se a mund vota e myslimano-amerikanëve të ndihmojë zotin Trump në shtetet e pavendosura në nëntor? Në bazë të një studimi të shkurtit të këtij viti vota e tyre nuk ka gjasa ta ndihmojë atë. Studimi zbuloi se dy të tretat e votuesve myslimano-amerikanë e konsiderojnë veten demokratë dhe vetëm 11 përqind e tyre thanë se do të votonin për republikanin Trump. Studimi u krye nga Këshilli për Marrëdhëniet Amerikano-Islamike, i cili e konsideron veten si grupi më i madh mysliman i vendit për të drejtat civile. Por zoti Tarar mendon se mesazhi i zotit Trump mund ta ndryshojë këtë. thotë ai.